Във връзка с постъпило уведомление с вх. № ОВОС-1834/21.06.2022г. за инвестиционно предложение (ИП): „ЖИВОТНОВЪДНА ФЕРМА ЗА 400 БРОЯ ОВЦЕ С АДМИНИСТРАТИВНИ, СКЛАДОВИ, ОБСЛУЖВАЩИ СГРАДИ И ФЕЦ ЗА СОБСТВЕНИ НУЖДИ И ПРОДАЖБА НА ГЕНЕРИРАН ИЗЛИШЪК С МОЩНОСТ ДО 1MW“, в УПИ 30.73-овцеферма с обслужващи сгради /ПИ с идентификатор 36498.30.73/ в местност „ПОД ПЕТРОЛ“, гр. Карлово, община Карлово, обл. Пловдив и писмо изх. №ПУ-01-682(1)/03.08.2022г. на Басейнова Дирекция Източнобеломорски район Пловдив, ВЪЗЛОЖИТЕЛ: ЕТ "НЕНКО ТРИФОНОВ", на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 „Централен Балкан-буфер“.

Копие на писмото е изпратено до Община Карлово и БД ИБР-Пловдив.

Отговорено от РИОСВ-Пловдив на 22.08.2022г.